Държавен вестник, бр. 82, 2022 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  82
ПРЕЗИДЕНТ  
НА РЕПУБЛИКАТА
УКАЗ № 245
На основание чл. 75 от Конституцията на 
Република България
П О С Т А Н О В Я В А М :
Свиквам на първо заседание новоизбра-
ното Четиридесет и осмо Народно събрание 
на 19 октомври 2022 г. от 9,00 ч.
Издаден в София на 10 октомври 2022 г.
Президент на Републиката: 
Румен Радев
Подпечатан с държавния печат.
Министър на правосъдието: 
Крум Зарков
6506
УКАЗ № 246
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Димитрис Хронопулос – 
извънреден и пълномощен посланик на Репуб- 
лика Гърция в Република България, с орден 
„Мадарски конник“ първа степен за неговите 
заслуги за развитието и задълбочаването на 
двустранните отношения.
Издаден в София на 10 октомври 2022 г.
Президент на Републиката: 
Румен Радев
Министър на външните работи: 
Николай Милков
Подпечатан с държавния печат.
Министър на правосъдието: 
Крум Зарков
6521
МИНИСТЕРСКИ СЪВЕТ
ПОСТАНОВЛЕНИЕ № 316 
ОТ 7 ОКТОМВРИ 2022 Г.
за определяне на реда за изплащане и на 
размера на еднократни обезщетения по ин-
дивидуални жалби, уважени от органите 
на Организацията на обединените нации, 
контролиращи изпълнението на основните 
международни договори в областта на пра-
вата на човека
МИНИСТЕРСКИЯТ СЪВЕТ
П О С Т А Н О В И :
Чл. 1. (1) По реда на това постановление 
се изплащат еднократни обезщетения по 
индивидуални жалби, уважени от органите 
на Организацията на обединените нации 
(ООН), контролиращи изпълнението на ос-
новните международни договори в областта 
на правата на човека, наричани по-нататък 
„договорни органи на ООН“.
(2) Изплащането на обезщетенията е 
проява на хуманно отношение на държавата 
към гражданите.
(3) Обезщетение може да получи жал-
боподател по уважена жалба от договорен 
орган на ООН за претърпени имуществени 
и/или неимуществени вреди от нарушения 
по прилагането на основните международни 
договори в областта на правата на човека.
(4) По реда на това постановление се оп-
ределя и изплаща обезщетение по уважена 
индивидуална жалба в размер не повече от 
10 000 лв.
Чл. 2. (1) Решенията на договорните органи 
на ООН се получават в Министерството на 
външните работи посредством Постоянното 
представителство на Република България към 
Службата на ООН и другите международни 
организации в Женева.
(2) Решението на договорния орган на 
ООН се включва в дневния ред за заседание 
на Националния координационен механизъм 
по правата на човека за обсъждане.
(3) На заседанието по ал. 2 се обсъждат и 
допълнителни мерки, свързани с постоянния 
диалог с договорните органи на ООН като 
част от международните мониторингови 
механизми по правата на човека.
Чл. 3. (1) За изплащането на обезщетение 
жалбоподателят по уважената жалба от до-
говорния орган на ООН подава заявление до 
министъра на външните работи. Заявлението 
може да бъде подадено чрез пълномощник.
(2) Заявлението трябва да е подписано и 
да съдържа:
1. имената по документ за самоличност, 
единен граждански номер и адрес, телефон, 
факс и електронен адрес, ако има такъв – за 
българските граждани;
2. имената по документ за самоличност, 
личен номер на чужденец и адрес, телефон, 
факс и електронен адрес, ако има такъв –  
за чужденците;
3. номера на уважената жалба и договор-
ния орган, който я е разгледал;
4. решението на договорния орган на 
ООН, въз основа на което се предвижда 
изплащане на обезщетение от страна на 
българската държава;
5. претърпените имуществени, неимущест-
вени вреди и направените съдебни разноски;
6. банкова сметка на заявителя;
7. пълномощно, ако заявлението е пода-
дено от пълномощник.
ОФИЦИАЛЕН РАЗДЕЛ